google/wiki40b huggingface dataset:
ואלראבן ואן האל

ביוגרפיה

ואן האל היה השלישי מבין עשרה ילדים במשפחת סוחרים ויזמים הולנדית ידועה ואמידה. רבים מבני המשפחה השתייכו לצי הסוחר המלכותי ההולנדי, צי שהיה חלק מצי המלכותי של הולנד . ואן האל שאף לקריירה בצי, אך בעיות ראיה סיכלו שאיפתו זו ובשנת 1929 שוחרר בכבוד מהצי. הוא עבד שנה בוול סטריט ושב להולנד. הוא נישא ונולדו לו שלושה ילדים.

פעילותו בתקופת השואה להצלת יהודים

באוגוסט 1940, לאחר כיבוש הולנד בידי הגרמנים מונה ואן האל לתפקיד בכיר בסניף בנק בזנדם  שבצפון הולנד ובשנות המלחמה ישב בזנדם. באותה תקופה החל לפעול בשורות המחתרת ההולנדית. הוא היה בין הפעילים להקמתה של "קרן הימאים" (Zeemanspot) - קרן לתמיכה בבני משפחותיהם של יורדי ים הולנדיים שבעת הכיבוש שהו מחוץ להולנד וכעת נלחמו נגד מדינות הציר בשורות בעלות הברית.
בשנת 1942 היה ואן האל בין יוזמיה של קרן להצלת יהודים בהולנד - Nationaal Steun Fonds. הוא היה אחראי לפעילות הקרן בחלקה המערבי של הולנד. הקרן תמכה בכ-8,000 יהודים בשנים האחרונות של המלחמה. ואן האל ושותפו ואן דר בוש (van den Bosch) נעו בכל רחבי המדינה בגיוס תרומות. ואן האל שמר על מידור בין פעילי הקרן השונים ובין תחומי הפעילות השונים של הקרן - הכנסות והוצאות. הוא ביקש תרומות מבעלי עסקים הולנדיים, כולל בנקים הולנדיים גדולים. הוא הצליח ליצור שיטה לקבלת כספים מהבנקים בלי שכספים אלה יופיעו במאזניהם של הבנקים. לבנקים נאמר שהממשלה הגולה של הולנד ערבה לכספים אלה. בסוף 1943 היה ואן האל בין מייסדיה של "קבוצה J"‏ - Vakgroep J - שתמכה בכספים ב-800–900 יהודים מסתתרים.
בינואר 1945 נעצר ואן האל והוצא להורג ב-12 בפברואר 1945. בסך הכל נתפסו והוצאו להורג על ידי הגרמנים 85 אנשים שהיו מעורבים בפעילות הקרנות למען היהודים.

הנצחה

בשנת 1978 הכיר יד ושם בוואלראבן ואן האל בתור חסיד אומות העולם.
בשנת 2010 הוקמה אנדרטה לזכרו אל מול בנק הולנד.
בשנת 2018 הפיקה נטפליקס את סרט הדרמה The Resistance Banker אשר מתאר את פועלו ותרומתו בהולנד של מלחמת העולם השנייה.
האגודה הישראלית לסוכרת

האגודה הישראלית לסוכרת (א.י.ל.) נוסדה בשנת 1954 במטרה לשפר את רווחתם לבריאותם של חולי הסוכרת, לקדם מחקר רפואי על המחלה ולקיים פעילות למניעתה.

אודות

האגודה הוקמה בשנת 1954, על ידי ארבעה מייסדים: ד"ר לודביג נלקן, ד"ר הרמן וולפסון, ד"ר לבני ופרופ' א.מ. כהן. כיום באגודה כ-12,000 חברים, בהם רופאים, אחיות ומומחים שונים.
האגודה מספקת שירותים שונים בהם מידע רפואי וכללי דרך אתר האינטרנט של האגודה והפורומים בו ומוציאה לאור את ביטאון א.י.ל. כארבע פעמים בשנה. האגודה מפעילה קו טלפוני חם לייעוץ. האגודה יוזמת מפגשים וכנסים מקצועיים. מפעילה ניידת לאיתור מוקדם של סוכרת וקורסים שונים לבעלי מקצוע ולחולי סוכרת.
האגודה חברה באגודה הבינלאומית לסוכרת ובפורום האירופאי והעולמי של האגודות לסוכרת. יו"ר האגודה הוא פרופ' מרדכי רביד.
קינזין

קִינֵזִינים הם משפחה של חלבונים מוטוריים בתאים אאוקריוטיים, הנעים לאורך סיבי מיקרוטובולים ותנועתם דורשת אנרגיה המתקבלת באמצעות הידרוליזה של מולקולת ATP. תנועה זו היא מרכיב במספר תהליכים תאיים, לרבות רבייה תאית ושינוע מטען בתא.
הקינזינים שונים בצורתם, אך חלבון קינזין טיפוסי הוא דימר חלבוני המורכב משתי שרשראות כבדות ושתי שרשראות קלות. לכל שרשרת כבדה ראש גלובולרי (המתחם המניע) המחובר דרך צוואר קצר וגמיש לגבעול ארוך וסלילי המסתיים בזנב העשוי שרשרת קלה. הגבעולים מסתלסלים אחד סביב השני ליצירת הדימר. אל הזנב מחובר המטען, שאותו משנע הקינזין.
לכל ראש יש שני אתרי קישור: האחד למיקרוטובול והשני ל-ATP. קשירה של ATP, הידרוליזה שלו ושחרור ADP משנים את המבנה המרחבי של אתר הקישור, ועקב כך את הצוואר שלו הוא מחובר, דבר היוצר את התנועה של הקינזין על גבי המיקרוטובול.
בניגוד למולקולות קטנות כמו גזים וגלוקוז, הנעים בתא בפעפוע, מולקולות גדולות, בועיות, ואברונים אינם יכולם לנוע בפעפוע. לצורך כך, הם נקשרים לזנב החלבונים המוטוריים, במקרה זה קינזין, אשר נע על גבי המיקרוטובולים. בכל צעד של הקינזין על המיקרוטובול נצרכת האנרגיה המתקבלת מהידרוליזה של מולקולת ATP אחת. הקינזינים נעים רק בכיוון אחד, רובם מקצה המינוס לקצה הפלוס, כלומר מאזור הגרעין לכיוון קרום התא, וזאת בשל הקוטביות של מולקולת המיקרוטובול.
מודול מוצלב

שימושים

למודולים מוצלבים יש שימושים בחישוב קוהומולוגיות באלגברה הומולוגית ובפרט עם גישת חבורות-2 וגרופואידים. כמו כן, למושג זה קשר חזק לטופולוגיה אלגברית וחבורות הומוטופיה.
משפט קירכהוף

בתחום המתמטי של תורת הגרפים משפט קירכהוף או משפט מטריצת העץ של קירכהוף, הנקרא על שם הפיזיקאי הגרמני גוסטב קירכהוף, מספק את מספר העצים הפורשים בגרף. המשפט הוא הכללה לנוסחת קיילי הקובעת כי מספר העצים הפורשים בגרף שלם בעל n צמתים הוא .

הלפלסיאן של גרף

עבור גרף  בעל  קודקודים הלפלסיאן  של  הוא המטריצה  המתקבלת מההפרש בין מטריצת הדרגות (מטריצה אלכסונית בה  דרגות הצמתים מופיעות על האלכסון) למטריצת השכנויות של . הערכים העצמיים של מטריצה זו  מקיימים:  (הווקטור העצמי המתאים לו הוא ) ולכל ,
.
מספר הפעמים שהערך 0 מופיע כערך עצמי הוא כמספר רכיבי הקשירות של , ולכן אם הגרף קשיר אז  חיוביים ממש.

נוסחת קיילי ומשפט קירכהוף

נוסחת קיילי נגזרת ממשפט קירכהוף כמקרה פרטי, על ידי חישוב הערכים העצמיים של הלפלסיאן של גרף שלם בעל  צמתים: כל וקטור בעל הערך 1 באיבר אחד, 1- באיבר אחר ו-0 בכל מקום אחר בווקטור העצמי של הלפלסיאן של הגרף השלם, כאשר הערך העצמי המתאים לו הוא . הווקטורים הללו פורשים מרחב בעל ממד מסדר  ולכן אין שום ערכים עצמיים נוספים השונים מ-0, כלומר .
דוני ין

ביוגרפיה

דוני ין נולד במחוז יוקסיו (Yuexiu District) שבסין ביום שבת 27 ביולי 1963, לקליסטר ין (Klyster Yen) גרנד-מאסטר באמנוית לחימה סיניות, ולבאוו סים מארק. אחותו של ין היא השחקנית ואמנית הלחימה כריס ין.

חיים אישיים

ב-1993 התחתן ין עם זינג-צ'י לאנג, ולזוג נולד בן. לאחר כשנתיים, ב-1995, הזוג התגרש.
דוני ין התחתן בשנית בשנת 2003 בטורונטו עם סיסי וואנג. מנישואים אלו יש לו 2 ילדים.
ין חבר עם אישים רבים אחרים של הקולנוע הסיני וההוליוודי איתם גם שיתף פעולה בסרטיו, כגון: ג'קי צ'אן, ג'ט לי (בן גילו וחברו באליפות הוושו), סאמו הונג, וין דיזל ומייק טייסון.

אמנות לחימה

פרק זה לוקה בחסר. אנא תרמו לוויקיפדיה והשלימו אותו.  
ין בא ממשפחה של מומחים לאמנויות לחימה, דוני ין עצמו התאמן מגיל צעיר מאוד. אמו (גראנד מאסטר לאמנויות לחימה סיניות המתמחת בקונג פו, ט'אי צ'י ועוד) החלה ללמד אותו את אמנות הטאי צ'י כשהיה רק ​​בן 4 שנים, במהלך התבגרותו הוא ניסה אמנויות לחימה שונות כגון טאקוונדו ועוד. לאחר מכן התרכז באמנויות הקונג פו, בהן קונג פו וושו, בה זכה במדליית זהב באליפות הטורניר.
ין מחזיק בחגורה שחורה בדרגת דאן 6 בטאקוונדו, חגורה שחורה ראשונה בג'ודו וחגורה סגולה בג'ו ג'יטסו ברזילאי (BJJ). בנוסף עבר הכשרה של 9 חודשים] תחת ייפ צ'אן (- בנו של ייפ מאן) באמנות הלחימה וינג צ'אן קונג פו לצורך הסרט על חייו של ייפ מאן.

קריירה קולנועית

ין השתתף במהלך הקריירה שלו בלמעלה מ-70 סרטים ובכמה סדרות טלוויזיה.
את תפקידו הראשון בתור שחקן גילם בשנת 1984, כשהיה בן 21, בסרט "ט'אי צ'י שיכור" של יואן וו-פינג. הפריצה שלו לעולם הקולנוע הבינלאומי התרחשה בשנת 2008 עם הסרט "ייפ מאן" בו גילם את דמותו של אמן הלחימה הסיני ייפ מאן (מורו של ברוס לי). "ייפ מאן 2" יצא לאקרנים ב-2010, ואחריו הפרק השלישי), "ייפ מאן 3", ב-2015, בו ין נלחם נגד מייק טייסון. הסרט ה-3 הצליח באופן משמעותי ביחס לקודמיו וגרף לקופות למעלה מ-156 מיליון דולר. הסדרה עומדת על סך הכנסות של 228.5 מיליון דולר, והיא אחת מהסדרות המצליחות ביותר בז'אנר סרטי אמנויות הלחימה.
כשחקן ומפיק דואג ין להשתתף במספר סרטים מדי שנה, כאשר מאז עלייתו לתודעה הבינלאומית הופיע גם בסרטים הוליוודים כגון "רוג אחת: סיפור מלחמת הכוכבים" ו-"XXX: הילוך גבוה" לצד וין דיזל.
חנוכייה

חֲנֻכִּיָּה היא תשמיש מצווה יהודי שבו נוהגים להדליק את הנרות בחג החנוכה. החנוכייה בנויה כמנורה בעלת תשעה קנים, בניגוד למנורת בית המקדש, בה היו רק שבעה קנים.
החנוכייה נקראת במקורות וברוב ספרי ההלכה "מנורה" או "מנורת חנוכה". עד היום השם הנפוץ לתשמיש קדושה זה בגולה הוא "מנורת חנוכה" או סתם "מנורה". השם "חנוכייה" רווח בקרב היהודים הספרדים בישראל ובארצות הבלקן (בכתיב שונה ובהטעמה מלעיל - "חנוקיאה"), והוא הוכנס לעברית בסוף המאה ה-19 בירושלים על ידי חמדה בן-יהודה, אשתו של אליעזר בן-יהודה.

מבנה החנוכייה

החנוכיה בימי קדם הייתה שורת מנורות שמן עשויות מחרס או מתכת שהוצבו זו בסמוך לזו, או מנורה אחת עגולה בעלת שמונה פתחי פתילות. בימי הביניים התפתחו חנוכיית המתכת האשכנזית וחנוכיית החרס הספרדית. בספרד הוסיפו לחנוכיה קיר אחורי ששימש לתלייתה, בגרמניה עשו שימוש לראשונה בנברשת עומדת בעלת שמונה קנים בתוספת כן מוגבה עבור השמש, צורה זו כנראה בהשפעת מנורת בית המקדש, בתימן השתמשו בקערת אבן (עשויה מאבן מיוחדת) בעלת חריצים סביב עיגולה.
שימוש בחנוכיה העשוייה מכסף כהידור מצווה נזכר במאה ה-16, בספרו של רבי משה בן מכיר, סדר היום, הרב אברהם אזולאי כתב חמש עשרה דרגות בהידור חומר החנוכייה.
כיום לרוב החנוכייה מורכבת משמונה קנים המותאמים לקבלת שמונה נרות, וכן קנה נוסף המיועד ל'שַמָּש' - הנר המהווה סימן לכך שלא יעשו שימוש של חול בנרות המצווה וכן משמש להדלקת יתר הנרות. הסיבה המקובלת למספר הקנים היא שהם מסמלים את שמונת ימי הנס. בפסיקתא רבתי (פרשה ב) מובאת סיבה אחרת: כאשר נכנסו החשמונאים לבית המקדש, הם אילתרו שמונה שיפודים שבהם הדליקו נרות.
בחנוכייה כשרה כל שמונת הנרות עומדים בקו ישר, בגובה אחיד ובמרווחים שווים, ואילו על השמש להיות נבדל מיתר הנרות באופן כלשהו, לדוגמה בגובה שונה או במרחק מסוים משאר הנרות.
בחסידות חב"ד, לפי הוראת רבי מנחם מנדל שניאורסון, נוהגים להשתמש בחנוכיות עם קנים אלכסוניים ולא מעוגלים. טעם המנהג הוא שלפי דעת הרמב"ם כמותה הכריע שניאורסון, קני מנורת המקדש היו אלכסוניים.
בישראל ובגולה נהוג בגני הילדים ליצור עם הילדים חנוכיות פשוטות שבהן משתמשים הילדים במהלך החג.
טופח

תמונות

תמונות טופח בארץ ישראל:
סטיב ראסל (פוליטיקאי)

ביוגרפיה

ראסל נולד באוקלהומה סיטי, בנם של קלייד ודונה. הוא למד באוניברסיטה הבפטיסטית וואשיטה בארקנסו במסגרת מלגה שקיבל מתוכנית הכשרת קציני המילואים של צבא ארצות הברית וסיים תואר ראשון בנאום ב-1985.
לאחר הלימודים גויס לצבא וב-1987 סיים מסלול בבית הספר של הריינג'רס. שירת כמפקד פלוגה רובאית, מפקד פלוגת מרגמות, מפקד פלוגת בראדלי ומדריך בבית הספר לחי"ר בפורט בנינג והוצב בין היתר באזור הארקטי. ב-1998 סיים לימודיו במכללה לפיקוד ומטה של הצבא בפורט לוונוורת' וכן תואר שני בהיסטוריה.
ביוני 1999 הוצב עם יחידתו בקוסובו כקצין מבצעים של הגדוד הראשון ברגימנט החי"ר 26. לאחר השלמת המשימה מונה לסגן מפקד הגדוד. ב-2001 מונה לעוזרו האישי של מפקד פיקוד כוחות צבא ארצות הברית. בתפקידו הבא הוצב כקצין תכנון בכווית ובקאבול שבאפגניסטן ועסק בהכשרת צבא אפגניסטן. לאחר מכן נשלח למלחמת עיראק.
במאי 2003 מונה למפקד הגדוד הראשון של רגימנט 22 בדיוויזיה החי"ר הרביעית. הגדוד בפיקודו היה חלק מצוות קרב שנשלח לאזור תיכרית לאתר וללכוד את שליט עיראק סדאם חוסיין, משימה שהוכתרה בהצלחה בדצמבר 2003. על המבצע חיבר ספר בשם "We Got Him! A Memoir of the Hunt and Capture of Saddam Hussein" שיצא לאור בהוצאת סיימון ושוסטר. ביוני 2005 סיים את תפקידו כמפקד הגדוד ומונה למדריך ראשי בבית הספר לחי"ר בפורט בנינג. בספטמבר 2006 השתחרר בדרגת לוטננט קולונל. במהלך שירותו עוטר באות לגיון ההצטיינות, פעמיים בכוכב הארד כולל סימון V לאומץ לב.
לאחר שחרורו הקים עסק בתחום ייצור כלי נשק.
באוגוסט 2008 נבחר לסנאט של אוקלהומה. הוא כיהן בסנאט עד 2012. בנובמבר 2014 נבחר לנציג המחוז החמישי של אוקלהומה בבית הנבחרים של ארצות הברית. ובנובמבר 2016 נבחר לתקופת כהונה נוספת. בנובמבר 2018 הפסיד בבחירות לקנדרה הורן מהמפלגה הדמוקרטית.
ראסל נשוי לסינדי ואב לחמישה, שלושה מהם ילדים מאומצים מהונגריה.
פטריק בוורלי

קריירה במכללות

בעונתו הראשונה של בוורלי באוניברסיטת ארקנסו הוא הוביל את הקבוצה בנקודות (13.9 למשחק), בחטיפות (1.7 למשחק) ובאחוזי קליעה מהשלוש (42%) ומהעונשין (89%). כמו כן מסר 3.1 אסיסטים והוריד 4.5 ריבאונדים למשחק. הוא פתח ב-34 מתוך 35 המשחקים שלו וקלע בספרות כפולות ב-24 משחקים. את שיא הקריירה שלו במכללה רשם במשחק הבכורה, כשקלע 29 נקודות, להם הוסיף 5 אסיסטים ו-5 ריבאונדים. בעונתו השנייה קלע 12.1 נקודות והוריד 6.1 ריבאונדים בממוצע למשחק. בשל יכולתו הטובה הוא היה מועמד לתואר השחקן המצטיין של המכללות, אך סולק מהקבוצה לאחר שנתפס מרמה בלימודים.

אירופה

בשנת 2008 חתם בוורלי בקבוצת בי.סי. דניפרו האוקראינית, ובעונתו היחידה בקבוצה העמיד ממוצעים של 16.7 נקודות, 3.6 אסיסטים ו-7.0 ריבאונדים למשחק. במהלך העונה נבחר למשחק האולסטאר של הליגה האוקראינית וזכה בתחרות ההטבעות.
בשנת 2009 העמיד עצמו בוורלי לבחירה בדראפט ה-NBA, ונבחר על ידי קבוצת לוס אנג'לס לייקרס בבחירה ה-42, אך העדיף להמשיך לשחק באירופה. ב-26 באוגוסט 2009 חתם באולימפיאקוס היוונית, בה שיתף פעולה עם ג'וש צ'ילדרס ולינאס קלייזה. בעונת 2009/2010 זכה עם אולימפיאקוס בגביע הליגה היווני והגיע עמה לגמר היורוליג, בו הפסידה לברצלונה, ולגמר אליפות הליגה היוונית, בו הפסידו לפנאתינייקוס. בינואר 2011 חתם בוורלי בספרטק סנקט פטרבורג, ובסיום עונת 2011/2012, לאחר שזכה בתואר ה-"MVP של היורוקאפ", עזב את הקבוצה.

יוסטון רוקטס

ב-7 בינואר 2013 חתם בוורלי ביוסטון רוקטס מליגת ה-NBA, והועבר מיידית לקבוצת הבת שלה בליגת הפיתוח, "ריו גרנדה ואלי". ב-15 בינואר 2013 ערך את הופעת הבכורה שלו ב-NBA במשחק נגד הלוס אנג'לס קליפרס, בו הוא רשם 3 נקודות, אסיסט אחד וחטיפה אחת. לאורך העונה החל בוורלי לקבל יותר דקות משחק כרכז המחליף של ג'רמי לין, ובפלייאוף 2013 תפס את מקומו של לין כרכז הפותח של הקבוצה. במשחק השני של הפלייאוף, מול אוקלהומה סיטי ת'אנדר, רשם בוורלי משחק שיא עם 16 נקודות, 12 ריבאונדים ו-6 אסיסטים בהפסד 105-102.
בעונת 2013/2014 מילא את תפקיד הרכז הפותח של הרוקטס באופן קבוע, ונבחר בסיום העונה לחמישיית ההגנה השנייה של העונה. בעונה הבאה, במסגרת סוף-שבוע האולסטאר זכה באתגר הכישורים לאחר שגבר על ברנדון נייט בגמר התחרות. במרץ 2015 נפצע בשורש כף היד, ונאלץ להחמיץ את המשך אותה עונה.
ביולי 2015 חתם על הארכת חוזה ביוסטון ל-4 עונות נוספות עבור כ-23 מיליון דולר. בשתי העונות הבאות ניפק ממוצעים סולידיים לצידו של ג'יימס הארדן, שהתקפת הקבוצה נעה יותר ויותר סביבו. בשתיהן פספס 26 משחקים במצטבר עקב פציעות.

לוס אנג'לס קליפרס

לקראת עונת 2017/2018 הועבר ללוס אנג'לס קליפרס, לצד לו ויליאמס, מונטרז הארל וארבעה שחקנים נוספים, בתמורה לכריס פול. ב-22 בנובמבר 2017, לאחר 11 משחקים במדי הקליפרס, עבר ניתוח ארתרוסקופיה בברכו הימנית, ונאלץ להחמיץ את המשך העונה.
ביולי 2019 חתם בקבוצה על הארכת חוזה ל-4 עונות נוספות, עבור כ-40 מיליון דולר.

סטטיסטיקות הקריירה

נכון לסוף עונת 2018/2019.‏‏
הר טיריט

מקור השם

שמו של ההר ניתן לו ב-23 בפברואר 1918 והוא נקרא על שם אדמירל רג'ינלד טיריט, קצין בכיר בצי המלכותי הבריטי במהלך מלחמת העולם הראשונה.

טיפוס על ההר

הראשונים שטיפסו על ההר היו הוראס "רסטי" וסטמורלנד (Horace "Rusty" Westmorland), אלן קמפבל (Alan Campbell), ומדריך הטיפוס שלהם קונארד קיין (Conrad Kain), אנשי ועדת הגבולות הבינפרובינציאלית בשנת 1914.
רפאל אריה

קורותיו

נולד בעיר סופיה והחל בלימודי כינור שם. אולם, הבריטון הבולגרי חריסטו בראמברוב התרשם מקולו ושכנע אותו להתחיל בלימודי זמרה. הופיע לראשונה בתפקיד בס באורטוריה משיח של הנדל ב-1939. בשנת 1945 התקבל לאופרה של סופיה.
בעקבות זכייה במקום הראשון בתחרות שירה בינלאומית בז'נבה ב-1946, השתקע בעיר והמשיך בלימודי זמרה באיטליה.
בשנת 1947 התקבל לאופרה לה סקאלה במילנו. הופעת הבכורה שלו הייתה באופרה אהבה לשלושה תפוזים של פרוקופייב.
בשנת 1950 הופיע לראשונה בישראל בקונצרט באולם "אהל שם" בתל אביב.
בשנת 1951 השתתף בהופעת הבכורה העולמית של האופרה דרכו של הולל של סטרווינסקי  בוונציה, בתפקיד אביה של אן.
בשנות ה-50 הקליט אופרות ספורות בחברת התקליטים דקה.
בשנים 1960, 1961 הופיע במסגרת פסטיבל זלצבורג באופרה דון קרלו.
בשנת 1965 הופיע בפסטיבל ישראל עם היצירה "עבודת הקודש" של בלוך.
בין התפקידים הרבים שמילא ניתן למנות את אוסמין (בחטיפה מן ההרמון), דון פדרו (דון ג'ובאני), זרסטרו (חליל הקסם), וארלאם ובוריס גודונוב ( בוריס גודונוב), מפיסטופלס באופרה פאוסט של גונו, יקובו פייסקו בסימון בוקנגרה של ורדי.
הופיע  כאמן אורח בבתי אופרה בגרמניה, צרפת וארצות הברית בין היתר באופרה של וינה, באופרה גרנייה בפריז וכן השתתף בפסטיבלים רבים באירופה, בהם באקס-אן-פרובאנס ובזלצבורג.
לאחר יציאתו לגמלאות ב-1978 עלה לישראל עם רעייתו והצטרף לסגל המורים של האקדמיה למוזיקה בתל אביב. הוא התגורר בבית שהקים עוד בשנות ה-60 בהרצליה פיתוח.
ניסה להקים בישראל סדנת אופרה אולם לא זכה לתמיכה כספית מן המוסדות.
רפאל אריה לקה בלבו ונפטר בשווייץ. נטמן בבית העלמין בז'נבה. בן דודו הוא זמר האופרה ניקולא תג'ר.
4-וקטור

המהירות והתאוצה

4-וקטור המהירות הוא , כאשר  הוא הזמן העצמי של החלקיק, ונקרא "4-מהירות". באופן דומה ה-"4-תאוצה" מוגדרת כך, . 
הקשר בין ה-4-מהירות לבין המהירות של החלקיק, כלומר  הוא
הביטוי האנלוגי עבור התאוצה מסורבל ולא שימושי, ולכן לא מופיע כאן. 
ה-4 מהירות מקיימת תמיד , וזה לא משתנה עם תנועת החלקיק. לפיכך ניתן להסיק "אורתוגונליות" בין ה-4 מהירות ל-4 תאוצה במובן הבא:
ריטב"א

רבנותו ופעילותו התורנית

למד תורה בברצלונה אצל הרא"ה (ר' אהרון הלוי), רבו המובהק שאותו הרבה להזכיר בהערצה, וכן אצל הרשב"א (ר' שלמה בן אדרת). עוד בחיי רבותיו נודע כתלמיד חכם מובהק ומורה הוראה. ב-1280 שימש כדיין בקהילת סרגוסה. כשנתיים לפני היוולדו כבשו הנוצרים את העיר סביליה מידי המוסלמים ובכל תקופת חייו הייתה ליהודים תקופה שקטה. גם בחיי רבותיו, הרשב"א והרא"ה, פנו אליו בני דורו בשאלותיהם הרבות, שכן מספר פעמים הוא מזכיר את הרשב"א והרא"ה. בנוסף לכך, ענה חלק מתשובותיו רק לאחר פטירתם.
מלבד אנשים פרטיים, פנו אליו בשאלות גם בתי הדין של הערים והמחוזות השונים. רבני דורו כינו את בית דינו "בית דין הגדול והיפה" (שו"ת הריטב"א, מ"ג). הריטב"א הקדיש מזמנו ללמודי פילוסופיה ובפרט בספר "מורה נבוכים" לרמב"ם, והשווה את תרגומיו למקורו הערבי. נוסף למורה הנבוכים עסק גם בספרי ההגות של חכמי פרובנס - רבי שמואל אבן תבון, רבי גרשום בן שלמה, ורבי יעקב אנטולי. 
בחידושיו על התלמוד ניכרת השפעתם של הרמב"ן והרי"ף מחד, ומאידך גיסא דברי בעלי התוספות (לאו דווקא התוספות המודפסים כיום בגמרא). כאשר הוא כותב בחידושיו "תוספות" סתם כוונתו בדרך כלל לתוספות רבינו פרץ. כמו כן מביא הרבה מפסיקות מורו ורבו הרא"ה וכן שיטות ראשונים מתלמידי הרמב"ן כדוגמת הרשב"א. הריטב"א רחש כבוד רב גם לרמב"ם וגם לרמב"ן, אך השתדל לא לטשטש את הגבולין בין "דרך האמת" שבה הלך הרמב"ן לבין דרך "חכמת ההיגיון" של הרמב"ם. הוא מביע דעתו, שדרך רמב"ם "נכונה היא מאוד לפי דרכו" ודרך הרמב"ן "היא נכונה יותר לפי דרכו", כאשר את הרמב"ן הוא מכנה לעיתים "רבנו הגדול". הרבה פעמים ניתן לקרוא אותם החידושים הכתובים בספריו גם בחידושי רמב"ן, רשב"א, הנימוקי יוסף והר"ן. חידושיו על התלמוד נחשבים לספר יסוד בישיבות והוא נחשב בעל סמכות הלכתית בדברי הבית יוסף. כמו כן מפורסם השו"ת שלו.
במסגרת הפילוסופיה של ההלכה מייצג הריטב"א את הגישה לפיה המחלוקות הנמצאות בתלמוד אינן תאונה היסטורית או נובעות מחוסר הבנה וירידת הדורות (כדעת רבי אברהם אבן דאוד) ואינן פרי הפרשנות האנושית היוצרת (כדעת הרמב"ם), אלא הן טמונות כבר בהתגלות עצמה. כבר התורה שנמסרה למשה בסיני כוללת בחובה את הפרשנויות הסותרות. לדבריו בפרשנותו למסכת עירובין: "כשעלה משה למרום לקבל תורה הראו לו על כל דבר מ"ט פנים לאיסור ומ"ט פנים להיתר... ואמר (הקב"ה) שיהא זה מסור לחכמי ישראל שבכל דור ויהיה הכרעה כמותם". כך, התלמוד, על המחלוקות המתועדות בו, מהווה שיקוף של ההתגלות עצמה. בנוסף, כיוון שכל דעה, גם דעת מיעוט, נמסרה למשה בסיני, קיימת סמכות לבתי הדין בכל דור ודור לברור את הדעה המתאימה לדורו ולעניינו.
הריטב"א השתמש בעיקר בשפה העברית, אך לעיתים גם בערבית ובספרדית.
יחד עם גדולתו והערצתו בפי הכל, יהודים ולא יהודים, נהג בענווה יתירה ובכל תשובה לשואליו כותב הוא בכבוד גדול.
פה בארץ חמדת אבות

פֹּה בְּאֶרֶץ חֶמְדַּת אָבוֹת הוא שירם של ישראל דושמן וחנינא קרצ'בסקי על פי החוקר אליהו הכהן הולחן השיר במנגינת הרמן צבי ארליך, של "השיר היידי "גלות מאַרש" (גּוֹלוּס מַרְשׁ)" מאת מוריס רוזנפלד; ו"נכתב בעקבות הציור "גלות" של שמואל הירשנברג". הולחן על ידי צבי הרמן ארליך.
מילות השיר מבטאות את הרעיון הציוני, ובכלל זה את שאיפות היישוב היהודי והעולים לארץ ישראל. השיר מתאר שאיפות היהודים באשר לארץ ישראל, ובהן חיי יצרנות ועשייה ותחיית השפה העברית. יש הטוענים כי מילות השיר נכתבו כאנטיתזה למילותיו היידיות המקוריות, המתייחסות אל קושי ומרירות הגלות.

יצירת השיר

השיר נוצר בעקבות פנייתו של חיים בוגרשוב כאשר היה מנהל הגימנסיה העברית הרצליה בתל אביב. הוא פנה אל דושמן וקרצ'בסקי
בבקשה שייצרו שיר לכת עברי שאותו ישירו התלמידים בעת טיוליהם בארץ ישראל. השניים נענו לבקשתו וכתבו את מילות השיר.
השיר נעשה אהוד מאוד ביישוב העברי בארץ ישראל, ובהמשך נודע גם בארצות הגולה, שם הוחלפה המילה "פה" למילה "שם" (כך לדוגמה שונה המשפט הראשון בשיר מ-"פה בארץ חמדת אבות" ל-"שם בארץ חמדת אבות").
ברבות הזמן הפך השיר לסמל ציוני מובהק והוא מושר בכינוסים ציוניים שונים, ובכללם מדי שנה בטקס הדלקת המשואות בהר הרצל בערב יום העצמאות.
אמיתי חסון

ביוגרפיה

חסון נולד בישראל. בשנת 1952 התגייס לצה"ל והתנדב לקורס טיס מס' 13 אותו סיים בפברואר 1954. לאחר הקורס שירת כטייס ספיטפייר בבסיס רמת דוד ובהמשך כמדריך בבית הספר לטיסה ובהצבת חירום בטייסת 116. במסגרת ההכנות למבצע קדש, צורף חסון לצוות תכנון מבצע מספריים לניתוק קווי הטלפון המצרים בסיני, שנועד לעכב את הדיווחים על הפלישה הישראלית. עם פרוץ המלחמה נשלח כחלק מרביעיית מטוסי מוסטנג לביצוע המשימה, כשעליו ועל בן זוגו למבנה הוטל לנתק את קווי הטלפון מערבית למיתלה. במהלך הטיסה השתחררו מהמטוס הכבלים המיוחדים שאמורים היו לנתק את קווי הטלפון וחסון נאלץ לנתק אותם בעזרת כנפי מטוסו. 
בתחילת שנות השישים, נשלח חסון לקורס מסוקי סער במשך שנה בארצות הברית והוכשר להטיס מסוק מדגם סיקורסקי S-55, כששב לישראל הוצב בטייסת החרב המתהפכת. חסון השתתף במבצעים רבים של הובלת כוחות מיוחדים אל מעבר לקווי האויב, כולל הטסת לוחמי סיירת מטכ"ל לסיני כחלק מהכנות צה"ל לכיבוש אפשרי של חצי האי. על פעולותיו זכה ב-3 ציונים לשבח, שאחד מהם הומר לימים לעיטור המופת.
בעקבות העלייה בצורך לטייסי מסוקים, הוחלט בחיל האוויר להקים לראשונה בית ספר לטייסי מסוקים. הפיקוד על ההכשרה ועל הטייסת החדשה שהוקמה לצורך כך, "טייסת ציפורי המדבר" הוטל על חסון. הקורס הראשון שהחל באפריל 1965 הועבר על מסוקים קלים מדגם בל 2-G47 ועל מסוקי סיקורסקי S-58 מ"טייסת החרב המתהפכת". 
לאחר מלחמת ששת הימים, מונה לראש ענף תכנון במטה חיל האוויר ועסק בתכנון מבצעים בהם מבצע הלם, מבצע תשורה, מבצעי בוסתן ומבצע תרנגול 53, בהם למסוקי חיל האוויר היה חלק מרכזי. פיקד על כנף 15. חסון פיקד על בסיס רפידים בסיני, בפרוץ מלחמת יום הכיפורים שהה במסגרת משלחת של חיל האוויר בארצות הברית, הוא חזר לישראל ושב לפקד על הבסיס. ב-1980 השתחרר חסון משירות הקבע.
X-2 שינשין

X-2 שינשין (ביפנית: 先進技術実証機, באנגלית: X-2, בעבר נקרא ATD-X) הוא מטוס קרב הראשון של יפן בעל טכנולוגיית חמקנות. מהדור החמישי של מטוסי הקרב. כינויו הסופי אמור להיות F-3. מפותח על ידי תאגיד מיצובישי, שגם ייצר את מטוסי הקרב היפניים במלחמת העולם השנייה. הוא מפותח עבור מכון המחקר של משרד ההגנה של יפן (TRDI).
לוקהיד מרטין, יצרנית החמקנים F-35 ו-F-22, שותפה בתוכנית היפנית, משום שנאסר עליה למכור את ה-F-22 למדינות זרות.
פיתוח המטוס נמשך מאז 2006, והוא טס לראשונה באפריל 2016.
האורך של מטוס ה-X-2 הוא 14.2 מטרים ומוטת כנפיו 9.1 מטרים. המטוס הוא חד מושבי. מהירותו המרבית 2,475 קמ"ש (1.82).
שמואל פרימו

רבי יהודה שמואל פרימו (לעיתים: יאודה; בראשי תיבות: רש"ף או מהרש"ף; ה'שצ"ד, 1634 - ט"ז בניסן ה'תס"ח, 6 באפריל 1708) היה רב ומקובל טורקי ממוצא מצרי. התפרסם כסופרו של שבתאי צבי ואפשר שדבק בו גם לאחר התאסלמותו. נראה שבהמשך חזר בו מאמונותיו השבתאיות. בסוף ימיו נמנה עם חשובי רבני אדריאנופול ודבריו מצוטטים רבות בכתבי גדולי דורו והדורות הבאים.

ביוגרפיה

בצעירותו למד מפי רבי יהודה שרף. בשנת ה'תכ"ב (1662) נסע כשליח ירושלים לטורקיה וניהל באיזמיר את תביעת הכוללות הירושלמיות נגד יורשיו של שליח ירושלים הרב דוד חביליו. מאוחר יותר נסע שוב עם שבתי צבי לאיזמיר ולקושטא והיה לסופרו הרשמי. בשנת 1671, לאחר התאסלמותו של שבתי צבי, התגורר פרימו בסופיה עם נתן העזתי ולפי רשימתו של הרב דוד פיפאנו כיהן כרב העיר בין השנים ה'ת"ם-ה'תמ"ט. לפי גרץ, שלום ואחרים הוא היה שבתאי קיצוני, והשפיע בגישה זו על ר' חיים מלאך אך שבתאים אחרים כמו אברהם מיכאל קרדוזו התנגדו לו והסתכסכו עמו על רקע אמונתו בהאלהת שבתי צבי לאחר מותו. לפי יצחק מלכו ואברהם אמארילייו, היה פרימו שבתאי נסתר ועובדת שבתאותו לא הייתה ידועה לבני קהילתו באדריאנופול שבעידודו גירשו את מתנגדו קרדוזו מן העיר בשל שבתאותו. לפי מקורות אחרים חזר בו רבי שמואל פרימו משבתאותו וחזר לעסוק בתורת הנגלה, הוא שימש כמו"צ בבתי הכנסת פוליא וטולידו באדריאנופול, וכפוסק הלכה קיים קשרי שאלות ותשובות עם רבים מגדולי דורו. רוזאניס סבור, שר"ש פרימו חזר בו משבתאותו שנה אחרי התאסלמותו של שבתי צבי, בעקבות מאורעות שבעה עשר בתמוז בשנת ה'תכ"ז.
כך מתוארת תקופת חייו לאחר "חזרתו בתשובה" מן השבתאות:
בשבר רוח ותוהה על הראשונות היה דרכו להשכים ולהעריב בבית ההסגר אשר נוכח בית הכנסת פורטוגאל, ולעת ערב הלך יום יום אל בית התפילה טולידו לדרוש שמה את דרשתו. אך עוד לא נטש את שעשועיו מקדם, כי לעתות מרגוע יתעלֵס עם בתו בשחוק הקלפים; וזאת, לפי קצת אומרים, למען שכוח את תוגותיו או את מכאובי רגליו אשר הוכה בהן עקב תלאות מסעיו...
— אברהם דאנון, כת יהודית־מושלמנית בארץ תוגרמא.
זיהויו של שמואל פרימו, מזכירו האישי של שבתי צבי עם רבי שמואל פרימו מאדריאנופול מקובל על רוב ככל החוקרים, והראשון שעמד על זהותם היה צבי גרץ בספרו דברי ימי ישראל בפרק העוסק בתנועה השבתאית. אך יש הכופרים בזיהוי זה, ולדעתם מדובר בשני אישים נפרדים; הרב והחוקר אריה ליב פרומקין טען כי גרץ עצמו כתב במקום אחר שר"ש פרימו אינו אותו פרימו שהיה סופרו של שבתי צבי. 
בשנותיו האחרונות חלה ונוסף לו השם יהודה. רבי יהודה שמואל פרימו נפטר באדריאנופול בט"ז בניסן ה'תס"ח, 6 באפריל 1708.

כתביו בהלכה ובאגדה

למרות דעותיו, ואולי בשל חזרתו מהן, הפנו אליו רבנים רבים שאלות בהלכה, ודבריו בהלכה ובאגדה מצוטטים רבות בספרות הרבנית. תשובות הלכתיות שלו נדפסו בספר השו"ת "כהונת עולם" של חתנו הרב משה הכהן (קושטנדינא ה'ת"ק). חתנו אסף רבים מרעיונותיו באגדה ובדרוש והם נדפסו לאחר פטירת החתן תחת השם "אמרי שפר" (קושטאנדינא ה'תק"ה). גם בספריו של רבי שלמה אמריליו רבה של סלוניקי הודפסו תשובות הלכתיות שלו ורעיונות באגדה. הוא מצוטט רבות גם בכתבי רבי יהודה רוזאניס והחיד"א.